cyanic-selkie/wikianc huggingface dataset:
გიორგი ორახელაშვილი
ბიოგრაფია
1967–1969 წლებში იყო ბაქოს ტრავმატოლოგიის და ორთოპედიის სამეცნიერო კვლევითი უნივერსიტეტის ექიმი-ანესთეზიოლოგი; 1969–1972 წლებში მოსკოვის ტრავმატოლოგიის და ორთოპედიის ცენტრალური სამეცნიერო კვლევითი უნივერსიტეტის ანესთეზიოლოგიის და რეანიმაციის განყოფილების ასპირანტი; 1973-1978 წლებში თბილისის ტრავმატოლოგიის და ორთოპედიის სამეცნიერო კვლევითი უნივერსიტეტის უფროსი მეცნიერ-თანამშრომელი; 1973-1984 წლებში კლინიკური და ექსპერიმენტული ქირურგიის სამეცნიერო კვლევითი უნივერსიტეტის უფროსი მეცნიერ-თანამშრომელი; 1984-1990 წლებში საქართველოს ჯანდაცვის სამინისტროს IV მთავარი სამმართველოს სამეცნიერო კვლევითი ლაბორატორიის კლინიკური განყოფილების გამგე; 1981-1993 წლებში ექიმი-კონსულტანტი ანგოლის სახალხო რესპუბლიკაში; 1990 წლიდან თბილისის სახელმწიფო სამედიცინო უნივერსიტეტში ექსპერიმენტული და კლინიკური მედიცინის სამეცნიერო კვლევითი უნივერსიტეტის კატასტროფების მედიცინის განყოფილების გამგე; 1988 წლიდან კატასტროფების მედიცინის ცენტრის ექიმი-კონსულტანტი. ავტორია 64 სამეცნიერო ნაშრომის, მეთოდური რეკომენდაციების. მის სახელს უკავშირდება საქართველოში კატასტროფების მედიცინის სამეცნიერო განყოფილების შექმნა.
საკანდიდატო დისერტაციის თემა — დაიცვა 1972 წელს „ნატრიუმის ოქსიბუტირატის გამოყენებით ინტრავენური კომბინირებული ანესთეზია ტრავმატოლოგიასა და ორთოპედიაში“.
რესურსები ინტერნეტში
კატეგორია:დაბადებული 24 ივნისი კატეგორია:დაბადებული 1937 კატეგორია:ქართველი ექიმები კატეგორია:თბილისში დაბადებულები
ტაპაკოჩის რაიონი
ტაპაკოჩის რაიონი (Distrito de Tapacocha) — რაიონი პერუში, ანკაშის რეგიონის რეკუაის პროვინციაში. მდებარეობს ზღვის დონიდან 3608 მეტრზე. 2007 წლის მონაცემებით, მოსახლეობა 525 ადამიანს შეადგენდა, სიმჭიდროვე 6.46 ადამიანი კმ²-ზე. ფართობი 81.23 კმ²-ია.
რესურსები ინტერნეტში
კატეგორია:ანკაშის რეგიონის რაიონები კატეგორია:რეკუაის პროვინციის რაიონები
ლაოსური კიპი
ლაოსური კიპი ( ກີບ ; კოდი : LAK ; ნიშანი : ₭ ან ₭N ; kip  ; ოფიციალურად: ເງີນ ກີບ ລາວ) — ლაოსის ვალუტა 1955 წლიდან. ისტორიულად, ერთი კიპი იყოფა 100 ატტად (ອັດ)
ეს ტერმინი მომდინარეობს ກີບ k from : p, ლაოსური სიტყვიდან, რაც ნიშნავს ” ჭორფლს ”.
თავისუფალი ლაოსური კიპი (1946)
1945–1946 წლებში თავისუფალი ლაოს მთავრობამ ვიენტიანში გამოსცა მთელი რიგი ქაღალდის ფული 10, 20 და 50 ატტისა და 100 კიპის ნომინალებით. ამის შემდეგ რეგიონზე კონტროლი საფრანგეთის ხელისუფლებამ დაამყარა.
სამეფო კიპი (1955)
კიპი ხელახლა დაინერგა 1955 წელს, მან შეცვალა ფრანგული ინდოჩინეთის პიასტრი. კიპი (ასევე ცნობილი როგორც პიასტრე (piastre) ფრანგულად) დაყოფილი იყო 100 ატტად ( ლაო : ອັດ) ან ცენტად (ფრანგულად: Centimes).
მონეტები
მონეტები მოჭრილი იყო 10, 20 და 50 ატტის ან ცენტის ნომინალში ფრანგული და ლაოსური წარწერებით. ყველა მონეტა მზადდებოდა ალუმინისგან და ცენტრში ჰქონდა ხვრელი, ისევე როგორც ჩინეთის ფულად მონეტებს. ამ სახის მონეტების გამოცემის ერთადერთი წელი 1952 წელი იყო.
ბანკნოტები
მინი|317x317პქ| 100 კიპი, 1957 წლის გამოცემა 1957 წელს მთავრობამ გამოსცა ნოტები,რომელზეც ფრაგული სახელი აღარ იყო დატანილი. ხელმეორედ 1, 5, 10, 20 და 50 კიპის ღირებულების კუპიურები უსაფრთხოების გამო.
1963 წელს დაემატა 20, 50, 200 და 1000 კიპის ბანკნოტები, რომელთაგან ყველა დაბეჭდილია De la Rue- ს მიერ. 1974–75 წლებში მათ მოჰყვა 100, 500 და 5000 კიპის ბანკნოტები, კვლავ De La Rue-ს მიერ.
პათეტ ლაოს კიპი (1976)
პათეტ ლაოს კიპი 1976 წელს შემოიღეს, რომელიც პათეტ ლაოს კონტროლის არეზე ვრცელდებოდა. გამოიცა ბანკნოტები 1, 10, 20, 50, 100, 200 და 500 კიპის ნომინალებში. ამჯერად ბანკნოტები დაბეჭდა ჩინეთში.
1976 წელს Pathet Lao- მა შეცვალა სამეფო პილოტი ლაოსის მთელ ლაოსში ქვეყნის პატეტო ლაოს აღების შემდეგ. გაცვლითი კურსი ორ კიპს შორის იყო 1 Pathet Lao kip = 20 სამეფო kip.
მონეტები
1980 წელს 28 წლის შემდეგ პირველად გმოიცა მონეტები ლაოსის სახელით, ნომინალები 10, 20 და 50 ატტ. მათ მოჰყვა სამახსოვრო 1, 5, 10, 20 და 50 კიპიანი მონეტები 1985 წელს ლაოსის სახალხო დემოკრატიული რესპუბლიკის დაარსებიდან 10 წლისთავის აღსანიშნავად. ამასთან, 1991 წელს საბჭოთა კავშირის დაშლის ეკონომიკური ზარალისა და ქრონიკული ინფლაციის შენარჩუნების გამო, მონეტები მიმოქცევაში იშვიათად ჩანს.
ბანკნოტები
1979 წელს ბანკნოტები შემოიტანეს ნომინალებში 1, 5, 10, 20, 50 და 100 კიპი. 500 კიპიანი ბანკნოტი დაემატა 1988 წელს, რასაც მოჰყვა 1000 კიპი 1992 წელს, 2000 და 5000 კიპი 1997 წელს, 10 000 და 20 000 კიპი 2002 წელს და 50 000 კიპი 2006 წლის 17 იანვარს (თუმცა 2004 წლით თარიღდება). 2010 წლის 15 ნოემბერს გამოიცა 100 000 კილპიანი ბანკნოტი დედაქალაქ ვიენტიანეს დაარსებიდან 450 წლის და ლაოსის სახალხო დემოკრატიული რესპუბლიკის დაარსების 35 წლისთავის აღსანიშნავად. კეისონ ფომვიხანი გამოსახულია 2000, 5 000, 10 000, 20 000, 50 000 და 100 000 კიპის ღირებულების ბანკნოტების ავერსზე.
ლაოსის ბანკის მმართველმა 2012 წლის 25 იანვარს გამოაცხადა, რომ ლაოსის ბანკი გამოაქვეყნებს 100 000 კიპის ღირებულების ბანკნოტს, როგორც რეგულარული გამოცემა 2012 წლის 1 თებერვალს (მაგრამ 2011 წლით დათარიღებული), რათა ლაოელებმა უფრო ხშირად გამოიყენონ ეროვნული ვალუტა აშშ დოლარისა და ტაილანდური ბატის ნაცვლად.
გუნფო
გუნფო (군포시) — ქალაქი კიონგიდოს პოვინციაში, სამხრეთი კორეა.
სიმბოლოები
ტურისტების მოსაზიდად ქალაქისავის განსაკურებული იერის მისანიჭებლად ხელისუფლბამ ქალაქს საკუთარი ემბლემა მიანიჭა. ეს ემბლემა წარმოადგენს მხიარულ, პატარა კაცს, რომელიც ჯანსაღი და ენერგიული მოქალაქეების სიმბოლოა.
ადმინისტრაციული დაყოფა
გუნფო მოიცავს თერთმეტ ადმინისტრაციულ ერთეულს.
სქოლიო
კატეგორია:სამხრეთ კორეის ქალაქები კატეგორია:კიონგიდოს პროვინციის ქალაქები
მოსკოვის ქრისტეშობის ტაძარი (იზმაილოვო)
მოსკოვის ქრისტეშობის ტაძარი (Храм Рождества Христова) — მართლმადიდებლური ტაძარი მოსკოვში. ტაძარი დაარსებულია XVII საუკუნეში. მდებარეობს მოსკოვის ისტორიულ რაიონ იზმაილოვოში, აღმოსავლეთი ადმინისტრაციული ოლქის ივანოვსკოეს რაიონში. ტაძარი ქრისტიანების ერთ-ერთი ყველაზე დიდი დღესასწაულის შობის სახელზეა აგებული. ეკლესია აკურთხა 1676 წელს პატრიარქმა იოაკიმემ. ტაძარი იყო იზმაილოვოს სამეფო რეზიდენციის ეკლესია.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ტაძარი ამჟამად მდებარეობს მისამართზე: 105122, იზმაილოვოს გასასვლელი, სახლი 28.
ისტორია
ეკლესია აკურთხა 1676 წელს პატრიარქმა იოაკიმემ. ტაძარი იყო იზმაილოვოს სამეფო რეზიდენციის ეკლესია.
საბჭოთა ხელისუფლების პერიოდში ეკლესია მოქმედი რჩება. 1935-1937 წლებში ეკლესიაში მსახურობდა დეკანოზი პავლე გიორგის ძე ანსიმოვი, რომელიც დახვრიტეს 1937 წელს და რუსეთის მართლმადივებელმ ეკლესიამ 2005 წელს მღვდელმოწამის ხარისხში მოახდინა მისი კანონიზაცია. 1940-იან წლებში ეკლესიაში მსხურობდა მომავალი არქიმანდრიტი იოანე (კრესტიანკინი) (1945 წლის ოქტომბერში მას აქ დაასხეს ხელი). არქიმანდრიტი იოანე 1950 წელს დააპატიმრეს აქტიური საგანმანათლებლო მოღვაწეობისათვის. მოგვიანებით არქიმანდრიტმა თავისი საეკლესიო მოღვაწეობის აკვანს საჩუქრად გაუგზავნა ხატი. ამავე წლებში ეკლესიაში მედავითნის პრაქტიკაზე გაიგზავნა მომავალი დიაკვანი ნიკოლოზ გოლუბცოვი. იერუსალიმმის ღვთისმშობლის ხატის დღესასწაულზე (ახ. სტ. 25 ოქტომბერი) ტაძარში მსახუობდნენ პატრიარქები ალექსი I, პიმენი და ალექსი II.
ეკლესიის ახლოს მდებარეობს იზმაილოვოს სასაფლაო, სადაც დაკრძალულია მრავალი მღვდელი და ეკლესიის სხვა მსახურნი. ტაძართან მოქმედებს საკვირაო სკოლა და საბავშვო ქორო.
1982 წლიდან წინამძღვარია ლეონიდ როლდუგინი.
არქიტექტურა
ტაძარი არქიტექტურის ძეგლია. აგებულია კოსტრომელი მუშების ჯგუფის მიერ დროებითი ხის ეკლესიის ადგილზე. აქვს ხუთი გუმბათი. ტაძარს ჩრდილოეთით და სამხრეთით ეკვრის კუბის ფორმის ეგვტრები. XVII საუკუნეში მიაშენეს სატრაპეზო, ხოლო XVIII საუკუნის დასაწყისში ბაროკოს სტილში აგებული სამრეკლო. ტაძრის სამი კანკელიც ასევე შექმნეს კოსტრომელმა ხელოსნებმა 1678 წელს. 1735 წელს, ანა ივანეს ასულის ბრძანებით განახლდა ხატები (ხატმწერი ფ. ფიშუკინი).
ხატები
1804 წლიდან ეკლესიაში ინახება იერუსალიმის სასწაულმოქმედი ღვთისმშობლის ხატი. ტაძარი ორჯერ გაძაარცვეს: 1812 წელს (ფრანგებმა) და რევოლუციის შემდეგ (ბოლშევიკებმა).
რესურსები ინტერნეტში
კატეგორია:მოსკოვის კულტურული მემკვიდრეობის ფედერალური ობიექტები კატეგორია:მოსკოვის ტაძრები კატეგორია:რუსეთის კულტურული მემკვიდრეობის ძეგლები მოსკოვში
𐤐
𐤐 (პე) — ფინიკიური დამწერლობის მეჩვიდმეტე ასო. სიმბოლურად გამოხატავს პირს. ქართული შესატყვისია პ, ებრაული פ და ף, არაბული ف, ბერძნული Π, ლათინური P, კირილური П და სხვ.
ერთი ნაბიჯი
„ერთი ნაბიჯი“ — ქართული მოკლემეტრაჟიანი დრამატული ტელესერიალი, რომელიც TV 11-მა გადაიღო 2014 წელს. სერიალი 1 სეზონს და 16 სერიას მოიცავს. ყველა სერია 15 წუთისგან შედგება.
რესურსები ინტერნეტში
კატეგორია:2014 წლის ქართული ტელესერიალები
ბელორეცკი
ბელორეცკი (Белоре́цк; Белорет) — ქალაქი ბაშკირეთში. მდებარეობს დედაქალაქ უფადან 245 კილომეტრში, მდინარე ბელაიაზე. 2010 წლის აღწერის მიხედვით მისი მოსახლეობაა - 68,806 ადამიანი.
ადმინისტრაციული და მუნიციპალური სტატუსი
ქალაქი წარმოადგენს ბელორეცკის რაიონის ადმინისტრაციულ ცენტრს, მიუხედავად იმისა, რომ ის არ არის მისი ნაწილი. ადმინისტარციული თვალსაზრისით ის წარმოადგენს ფედერალური მნიშვნელობის ქალაქს, რა სტატუსიც რაონს უროლდება. როგორც მუნიციპალური ერთეული ის შედის ბელორეცკის მუნიციპალურ რაიონში, როგორც ბელორეცკის ურბანული დასახლება.
რელიგია
ქალაქის ყველაზე მსხვილ რელიგიურ კონცეფციას წარმოადგენს მართლმადიდებლობა, მეორე ისლამია.
კლიმატი
ქალაქში საშუალო ტემპერატურა წარმოადგენს 2,4 °C-ს. ჰაერის ტენიანობა - 68,5 %. ქარის საშუალო სიჩქარე - 3,8 მ/წ.
რესურსები ინტერნეტში
კატეგორია:ბაშკირეთის ქალაქები
ვლადიმერ ჟირინოვსკი
ვლადიმერ ჟირინოვსკი (Владимир Вольфович Жириновский; დ. 25 აპრილი, 1946, ალმა-ათა — გ. 6 აპრილი, 2022, მოსკოვი, რუსეთი ) — რუსი პოლიტიკოსი. რლდპ-ის უცვლელი ლიდერი 1992 წლის 18 აპრილიდან გარდაცვალებამდე. 2000–2011 წლებში იკავებდა სახელმწიფო დუმის თავმჯდომარის მოადგილის პოსტს. ასევე იყო ევროპის საპარლამენტო ასამბლეის საბჭოს წევრი და რუსეთის საპრეზიდენტო არჩევნების ხუთგზის მონაწილე. 1993 წლიდან — რუსეთის სახელმწიფო დუმის წევრი.
ფილოსოფიის მეცნიერებათა დოქტორი (1998), რუსეთის ფედერაციის დამსახურებული იურისტი (2000), საერთაშორისო სამართლის პროფესორი, მრავალი სახელმწიფო ჯილდოს მფლობელი. თადარიგის პოლკოვნიკი.
ბიოგრაფია
დაიბადა 1946 წლის 25 აპრილს, ყაზახეთის სსრ-ის ქალაქ ალმა-ათაში.
განათლება
1969-1970 წლებში, როგორც მომავალმა სტუდენტმა, სტაჟირება გაიარა სსრკ სახელმწიფო რადიოსა და საგარეო ეკონომიკის სახელმწიფო კომიტეტში. 1970 წელს წარჩინებით დაასრულა მოსკოვის სახელმწიფო უნივერსიტეტთან არსებული აღმოსავლური ენების ინსტიტუტი (ახლანდ. აზიისა და აფრიკის ქვეყნების ინსტიტუტი) სპეციალობით „თურქეთი და თურქული ენა“. 1977 წელს — მოსკოვის სახელმწიფო უნივერსიტეტის იურიდიული ფაკულტეტის საღამო განყოფილება იურისტის სპეციალობით.
ფლობდა ინგლისურ, ფრანგულ, გერმანულ და თურქულ ენებს.
ადრეული კარიერა
ინსტიტუტის დასრულების შემდეგ 1970-1972 წლებში მსახურობდა სსრკ შეიარაღებულ ძალებში, ამიერკავკასიის სამხედრო ოლქის ჯარებში. 1972-1975 წლებში მუშაობდა მსოფლიოს დაცვის საბჭოთა კომიტეტის საერთაშორისო განყოფილების დასავლეთ ევროპის სექტორში. 1975–1977 წლებში — პროფკავშირული მოძრაობის უმაღლესი სკოლის დეკანატში, უცხოელ მოსწავლეებთან სამუშაოდ. 1975-1983 წლებში იყო სსრკ იუსტიციის სამინისტროს საზღვარგარეთის იურიდიული კოლეგიის თანამშრომელი. 1983–1990 წლებში ხელმძღვანელობდა გამომცემლობა „მირ“-ის („Мир“) იურიდიულ განყოფილებას.
პოლიტიკური საქმიანობა
1989 წელს დააარსა საბჭოთა კავშირის ლიბერალურ-დემოკრატიული პარტია, რომელიც 1992 წლის 18 აპრილს რუსეთის ლიბერალურ-დემოკრატიული პარტია (რლდპ) გახდა. 1990 წლის 31 მარტიდან ჟირინოვსკი შეუცვლელად იკავებს პარტიის თავმჯდომარის თანამდებობას.
ჟირინოვსკი 1991 წელს რლდპ-დან იყო კანდიდატი რსფსრ-ის პრეზიდენტის თანამდებობაზე. 1996, 2000, 2008, 2012 და 2018 წლებში კი — რუსეთის ფედერაციის პრეზიდენტის თანამდებობაზე.
მონაწილეობდა 1993 წლის საკონსტიტუციო თათბირის მუშაობაში რუსეთის ფედერაციის კონსტიტუციის პროექტის მომზადებასთან დაკავშირებით. 1993 წელს არჩეულ იქნა სახელმწიფო დუმის დეპუტატად და ამ დროიდან მოყოლებული იყო პირველი (1994-1996), მეორე (1996-2000), მესამე (2000-2003), მეოთხე (2003-2007), მეხუთე (2007-2011), მეექვსე (2011-2016), მეშვიდე (2016–2021) და მერვე (2021-დან) მოწვევების წევრი. პირველი, მეორე, მეექვსე, მეშვიდე და მერვე მოწვევის დუმაში რლდპ-ის ფრაქციის ხელმძღვანელის თანამდებობა ეკავა. მესამე, მეოთხე და მეხუთე მოწვევის დროს — სახელმწიფო დუმის თავმჯდომარის მოადგილისა.
ჯანმრთელობის მდგომარეობა
2022 წლის 2 თებერვალს ვლადიმერ ჟირინოვსკი კორონავირუსის დიაგნოზით საავადმყოფოში გადაიყვანეს. რუსული გამოცემის, „კომერსანტის“ ცნობით, ლიბერალ-დემოკრატიული პარტიის ლიდერი 2 კვირის განმავლობაში მალავდა, რომ კოვიდინფიცირებული იყო. გავრცელებული ინფორმაციით, იგი კორონავირუსით განვითარებული ორმხრივი პნევმონიის გამო მოხვდა საავადმყოფოში და დაზიანებული ჰქონდა ფილტვების 50–75%. მანამდე იგი რუსულ გამოცემებთან თავად ადასტურებდა, რომ 8-ჯერ იყო აცრილი სხვადასხვა რუსული კოვიდსაწინააღმდეგო ვაქცინით. მკურნალობის დროს მისი მდგომარეობა რამდენჯერმე დამძიმდა, ორჯერ ჩავარდა კომაში. 25 მარტს, სენატორ ალექსანდრე პრონიუშკინის მიერ „ტელეგრამზე“ გამოქვეყნებულ განცხადებაზე დაყრდნობით, რუსულ მედიაში გავრცელდა ინფორმაცია, რომ ვლადიმერ ჟირინოვსკი გარდაიცვალა. რუსეთის დუმის სპიკერმა ვიაჩესლავ ვოლოდინმა აღნიშნული უარყო. მოგვიანებით პრონიუშკინმა პოსტი წაშალა.
სინამდვილეში კი, ვლადიმერ ჟირინოვსკი 2022 წლის 6 აპრილს გარდაიცვალა.
პუბლიკაციები
გამოქვეყნებული აქვს 500-ზე მეტი წიგნი, მათ შორის საკუთარი ნაწარმოებების 100 ტომი სათაურით „პოლიტიკური კლასიკა“.
ჯილდოები
დაჯილდოებულია I (2021), II (2016), III (2011) და IV (2006) ხარისხის ორდენებით „სამშობლოს წინაშე დამსახურებისათვის“, საპატიო ორდენით (2008), ალექსანდრე ნეველის ორდენით (2015), მედლებით, საპატიო სიგელებით, საპატიო ნიშნებით, საპატიო იარაღით.
სქოლიო
კატეგორია:რუსი პოლიტიკოსები კატეგორია:დაბადებული 1964 კატეგორია:დაბადებული 25 აპრილი კატეგორია:გარდაცვლილი 2022 კატეგორია:გარდაცვლილი 6 აპრილი
მესტიის აეროპორტი
მესტიის აეროპორტი, აგრეთვე ცნობილია როგორც მესტიის თამარ მეფის სახელობის აეროპორტი — ადგილობრივი მნიშვნელობის აეროპორტი საქართველოში, მესტიის მუნიციპალიტეტში, დაბა მესტიაში, ზღვის დონიდან 1400 მ სიმაღლეზე. აქვს ასაფრენ-დასაფრენი ზოლი, რომლის ზომებია 850 მ X 30 მ. ხელოვნური საფარის ტიპს შეადგენს ცემენტ-ბეტონი. მშენებლობის პროექტზე რამდენიმე ქართული კომპანია მუშაობდა და დასაქმებული იყო 300-მდე ადამიანი. მთავარი არქიტექტორი იურგენ მეიერ-ჰერმანი. აეროპორტის მშენებლობა დასრულდა 2010 წლის 24 დეკემბერს. ზამთრის პერიოდში აეროპორტი იღებს ერთმოტორიან თვითმფრინავებსა და მცირე 18 ადამიანის ტევადობის სამგზავრო თვითმფრინავებს. ზაფხულის პერიოდში აეროპორტს შეუძლია 50 ადამიანის ტევადობის თვითმფრინავის მიღება. ავიაკომპანია „ავიასერვის“ ხარჯზე თბილისის საერთაშორისო აეროპორტიდან ფრენების შესრულება ხორციელდება მესტიის მიმართულებით. რეისიები კვირაში ორჯერ, ორშაბათს და პარასკევს, ბოლო მოდიფიკაციის Mi-171 ტიპის ვერტმფრენით სრულდება. მესტიის აეროპორტის მშენებლობა სახელმწიფოს დაახლოებით 8 მლნ. ლარი დაუჯდა. მესტიის აეროპორტი მსოფლიოს 10 ყველაზე უჩვეულო აეროპორტთა სიაში მოხვდა. ვებ-გვერდ Novate-ის არქიტექტორებმა მსოფლიოს უჩვეულო აეროპორტების სიაში მესტიის აეროპორტი შეიყვანეს და „პატარა ქართული სასწაული“ უწოდეს.
სქოლიო
კატეგორია:საქართველოს აეროპორტები
ოსტატი ჰაროლდი... და ბიჭები (2010 წლის ფილმი)
ოსტატი ჰაროლდი... და ბიჭები (Master Harold...and the Boys) — 2010 წლის ამერიკული დრამატული ფილმი, რომელიც დაფუძნებულია ატოლ ფუგარდის ამავე სახელწოდების პიესაზე, ხოლო გადაღებულია რეჟისორ ლონი პრაისის მიერ. ფილმში მონაწილეობენ ფრედი ჰაიმორი და ვინგ რეიმსი.
სიუჟეტი
მოქმედება ვითარდება პორტ-ელიზაბეთში, სამხრეთ აფრიკაში, ადრეულ აპართეიდულ წლებში. ამბავი ჩვიდმეტი წლის ჰალის (ფრედი ჰაიმორი) შესახებაა. ის არის სამხრეთ აფრიკელი თეთრკანიანი ბიჭი, რომელსაც ცუდი ურთიერთობა აქვს საკუთარ ბიოლოგიურ მამასთან. ჰალი დილემის წინაშეა მამამისისა და შემცვლელი მამების, ფერადკანიანი ოფიციანტების, სახელად სემის (ვინგ რეიმსი) და უილის (პატრიკ მოფოკენგი) მოლოდინებისა და შეხედულებების გამო. ახალგაზრდა ჰალი ვალდებულია გაიცინოს მამამისის რასისტულ ხუმრობებზე და შეასრულოს დამამცირებელი სამუშაოები, როგორიცაა ღამის ქოთნების დაცლა. ამისდა მიუხედავად, სემი ჰალის არაერთი დადებითი გამოცდილების შეძენაში ეხმარება. მას შემდეგ, რაც საკუთარმა მამამ დაამცირა, სემი ჰალის ფრანის გაკეთებასა და ფრენაში დაეხმარება, რითაც აჩვენებს, თუ როგორ იამაყოს საკუთარი მიღწევებით.
ერთ დღეს ჰალი იგებს, რომ მისი რეალური მამა, რომელიც მოძალადე და ალკოჰოლიკია, საავადმყოფოში დიდ ხნიანი მუშაობის შემდეგ სახლში ბრუნდება. ამ ამბით აღშფოთებული ჰალი ჯავრს თავის ორ ფერადკანიან მეგობარზე იყრის.
წარმოება
ფილმის გადაღება დაიწყო კეიპტაუნში, სამხრეთ აფრიკაში, 2009 წლის იანვრის შუა ხანებში და გრძელდებოდა ხუთი კვირის განმავლობაში. ორი საერთაშორისო მსახიობისა (ფრედი ჰაიმორი და ვინგ რეიმსი) და ამერიკელი რეჟისორის, ლონი პრაისის გამოკლებით, ეს ფილმი სრულიად სამხრეთ აფრიკულია. ფილმი წარმოებულია Waterfront Post-ის მიერ Spier Films-ის საავტორო უფლებებით. მუსიკა დაწერილია ფილიპ მილერის მიერ.
გამოსვლა
„ოსტატი ჰაროლდი... და ბიჭები“ აშშ-ში DVD-სა და Blu-ray-ზე გამოვიდა 2011 წლის 5 ივლისს.
სქოლიო
კატეგორია:2010 წლის ფილმები კატეგორია:ამერიკული ფილმები კატეგორია:ინგლისურენოვანი ფილმები კატეგორია:2010 წლის დრამატული ფილმები კატეგორია:1950-იან წლებში მიმდინარე ფილმები კატეგორია:პიესებზე დაფუძნებული ამერიკული ფილმები კატეგორია:ამერიკული დრამატული ფილმები კატეგორია:ფილმები სამხრეთ აფრიკის შესახებ
ედუარდ მამადოვი
ედუარდ მამადოვი (დ. 2 იანვარი, 1978, ბაქო, ასსრ) — აზერბაიჯანელი მოკრივე, აზერბაიჯანის თოთხმეტ, ევროპის ოთხ და მსოფლიოს თორმეტგზის ჩემპიონი. მისი ზედმეტსახელია „თეთრი მგელი“.
ედუარდ მამადოვმა პროფესიონალური კარიერა დაიწყო 1993 წელს. მას შემდეგ მამადოვს აზერბაიჯანის მასშტაბით გამართული ყველა ტურნირი მინიმუმ ერთხელ მაინც აქვს მოგებული.
ტარონიკი
ტარონიკი (Տարոնիկ) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 2 141 ადამიანს შეადგენდა, სიმჭიდროვე 219 ადამიანი კმ²-ზე. ფართობი 9.78 კმ²-ია.
რესურსები ინტერნეტში
კატეგორია:არმავირის პროვინციის სოფლები
კვების ჯაჭვი
მარჯვნივ|მინი კვების ჯაჭვი — ხაზოვანი სისტემა ერთმანეთთან დაკავშირებულ კვებით ქსელში. დაწყებული პროდუცენტებიდან (როგორიცაა ბალახები ან ხეები), დამთავრებული რედუცენტებით (მაგ. სოკოები და ბაქტერიები. კვების ჯაჭვი გვიჩვენებს, თუ რამდენად არიან ორგანიზმები ერთმანეზე დამოკიდებულნი იმის მიხედვით, თუ რას ჭამენ ისინი. კვების ჯაჭვი პირველად შეისწავლა აფრიკულ - არაბული წარმოშობის მეცნიერმა ალ-ჯაჰიზმა IX საუკუნეში. მოგვიანებით უფრო ცნობილი გახდა 1927 წლის ჩარლზ ელტონის წიგნში, ამავე ნაწარმოებში საუბარი იყო საკვები ქსელის მნიშვნელობაზე.
სქოლიო
კატეგორია:ბიოლოგია კატეგორია:კვების ეკოლოგია
ტიკაპამპის რაიონი
ტიკაპამპის რაიონი (Distrito de Ticapampa) — რაიონი პერუში, ანკაშის რეგიონის რეკუაის პროვინციაში. მდებარეობს ზღვის დონიდან 2556 მეტრზე. 2007 წლის მონაცემებით, მოსახლეობა 2 436 ადამიანს შეადგენდა, სიმჭიდროვე 17.12 ადამიანი კმ²-ზე. ფართობი 142.29 კმ²-ია.
რესურსები ინტერნეტში
კატეგორია:ანკაშის რეგიონის რაიონები კატეგორია:რეკუაის პროვინციის რაიონები
ნინა ჯეიკობსონი
ნინა ჯეიკობსონი (Nina Jacobson; დ. 30 ნოემბერი, 1965, ლოს-ანჯელესი) — ამერიკელი კინოპროდიუსერი, რომელიც იყო Buena Vista Motion Pictures Group-ის პრეზიდენტი — The Walt Disney Company-ის შვილობილი კომპანია.
დაიბადა ლოს-ანჯელესში, ებრაულ ოჯახში. დაამთავრა ბრაუნის უნივერსიტეტი 1987 წელს. იმავე წელს შუერთდა Disney-ის, თუმცა რამდენიმე თვის შემდეგ გაათავისუფლეს და 1988 წელს მუშაობა დაიწყო Silver Pictures-ში. სხვადასხვა დროს მუშაობდა სხვადასხვა კომპანიებში, მათ შორის — DreamWorks, Universal Pictures და Touchstone Pictures.
2007 წელს დააარსა საკუთარი კინოკომპანია Color Force. იგი აგრეთვე იყო ფილმების სერიის „შიმშილის თამაშები“ პროდიუსერი.
სქოლიო
კატეგორია:დაბადებული 30 ნოემბერი კატეგორია:დაბადებული 1965 კატეგორია:ამერიკელი კინოპროდიუსერები კატეგორია:ამერიკელი ებრაელები კატეგორია:ბრაუნის უნივერსიტეტის კურსდამთავრებულები
ბაიაზიტოვო (ალშეევის რაიონი)
ბაიაზიტოვო  (Баязит; Баязитово) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 21 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 21 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (98%).
სქოლიო
კატეგორია:ალშეევის რაიონის სოფლები
როზანა არკეტი
როზანა არკეტი (Rosanna Arquette დ. 10 აგვისტო, 1959, ნიუ-იორკი) — ამერიკელი მსახიობი, რეჟისორი და პროდიუსერი. მისი დედმამიშვილები, პატრისია, ალექსისი, რიჩმონდი და დევიდი აგრეთვე მსახიობები არიან.
კლაუდიო პისარო
კლაუდიო პისარო (Claudio Pizarro; დ. 3 ოქტომბერი, 1978, კალიაო) — პერუელი ფეხბურთელი, პერუს ეროვნული ნაკრების ფორვარდი. ბუნდესლიგაში ჩატარებული აქვს უცხოელისთვის რეკორდული 200 მატჩი. 2010 წელს გახდა ევროპის ლიგის ბომბარდირი.
რესურსები ინტერნეტში
კატეგორია:მიუნხენის ბაიერნის ფეხბურთელები კატეგორია:პერუელი ფეხბურთელები კატეგორია:გერმანიის ბუნდესლიგის ფეხბურთელები კატეგორია:დაბადებული 1978 კატეგორია:დაბადებული 3 ოქტომბერი
წაღკალანჯი
წაღკალანჯი (Ծաղկալանջ) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 586 ადამიანს შეადგენდა, სიმჭიდროვე 197 ადამიანი კმ²-ზე. ფართობი 8.04 კმ²-ია.
რესურსები ინტერნეტში
კატეგორია:არმავირის პროვინციის სოფლები
ნიჟნეკამსკის წყალსაცავი
ნიჟნეკამსკის წყალსაცავი (Нижнекамское водохранилище) — წყალსაცავი რუსეთში, თათრეთსა და უდმურტეთში. მდებარეობს მდინარე კამაზე. ქვეყანაში ერთ-ერთი უდიდესია. წარმოქმნილია ამავე დასახელების ჰიდროელექტროსადგურის კაშხლით. შეივსო 1981 წელს. ფართობი 2580 კმ², სიგრძე 270 კმ, მოცულობა 12,9 კმ³. მისი საშუალებით ხორციელდება ჩამონადენის სეზონური რეგულირება. წყლის დონე მერყეობს 3 მეტრით. გამოიყენება სანაოსნოდ, წყალმომარაგებისა და რეკრეაციისთვის.
სქოლიო
კატეგორია:რუსეთის წყალსაცავები
ორთა-ხუჯი
ორთა-ხუჯი (Orta Xuc) — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 203 კაცი.
სქოლიო
კატეგორია:ყუბის რაიონის სოფლები
ოპერაცია ბეჭედი
ოპერაცია ბეჭედი (Операция Кольцо, Օղակ գործողություն) — 1991 წლის მაისის სამხედრო ოპერაციის კოდი, რომელიც ჩატარდა საბჭოთა კავშირის შიდა უსაფრთხოების ძალებისა და დასავლეთ აზერბაიჯანის „OMON“ დანაყოფების მიერ დასახლებულ რაიონებში, მცირე კავკასიონის მთებში, მთიანი ყარაბაღის ავტონომიურ ოლქში და აგრეთვე სომხეთის სსრ-ის ჩრდილო-დასავლეთი ნაწილში, გორისსა და ტავუშის პროვინციაში. ოპერაციას ოფიციალური სახელწოდებით „პასპორტის შემოწმების ოპერაცია“ ერქვა, საბჭოთა კავშირის შინაგან საქმეთა და თავდაცვის სამინისტროების მიერ განხორციელებული ოპერაციის აშკარა მიზანი იყო ორგანიზებული სომხური მილიციის რაზმების განადგურება. ჯარებს ასევე თან ახლდა სამხედრო სატრანსპორტო საშუალებები, საარტილერიო და ვერტმფრენის შეიარაღება.
ფონი
მთიანი ყარაბაღის მოძრაობა, რომელიც თავდაპირველად დაიწყო სომხეთში 1980-იანი წლების ბოლოს, მოუწოდებდა ყარაბაღის ანკლავის მიერთებას სომხეთთან, მიუხედავად იმისა, რომ იგი აზერბაიჯანის საზღვრებს მიღმა იმყოფებოდა. რეგიონის მთლიანი მოსახლეობის 75 პროცენტი იყო სომეხი, ოფიციალური შუამდგომლობები სომეხმა ლიდერებმა გაუგზავნეს საბჭოთა მთავრობას მოსკოვში, ამ საკითხის გადასაჭრელად, მაგრამ იგი უარყო გენერალურმა მდივანმა მიხეილ გორბაჩოვმა. როდესაც გორბაჩოვი ხელისუფლებაში მოვიდა, საბჭოთა კავშირში პოლიტიკური და ეკონომიკური შეზღუდვების ლიბერალიზაციამ სხვადასხვა საბჭოთა რესპუბლიკაში სხვადასხვა ნაციონალისტური ჯგუფები ჩამოაყალიბა, რომლებიც ამტკიცებდნენ, რომ მათ მიეცათ უფლება, გამოეყონ ქვეყანას და შექმნან საკუთარი დამოუკიდებელი ქვეყნები.
1989 წლის ბოლოსთვის, სომხეთის, აზერბაიჯანის, საქართველოს, ესტონეთის, ლატვიისა და ლიტვის კომუნისტური პარტიები, ძირითადად, შესუსტდა ძალაუფლების მხრივ. მთიანი ყარაბაღში, სომეხთა და აზერბაიჯანელთა შორის ურთიერთობები გაუარესდა ძალადობისა და აზრთა სხვადასხვაობის გამო.
გარდაუვალი იყო იმ კონფლიქტის პროგნოზირება, რომელიც საბჭოთა კავშირის დაშლის შემდეგ განვითარდებოდა, სომეხი მოხალისეები, როგორც რესპუბლიკიდან, ასევე სომხური დიასპორებიდან, მიდიოდნენ ანკლავში და რამდენიმე ათეული ადამიანის რაზმიც შექმნეს. გორბაჩოვი ამ რაზმებს თვლიდა, როგორც არალეგალურ პირებს და აკრძალა 1990 წლის ივლისში. მიუხედავად ამ გამოცხადებისა, ამ ჯგუფებმა განაგრძეს არსებობა და აქტიურად იბრძოდნენ აზერბაიჯანული „სპეციალური დანიშნულების“ მილიციის ბრიგადების წინააღმდეგ.
შაუმიანის პროვინციას ჰყავდა დაახლოებით 20 000 მოსახლე, რომელთაგან 85 პროცენტი ეთნიკური სომეხი იყო.
კულტურაში
დოკუმენტური სერიალი სახელწოდებით „ყარაბაღის ჭრილობები“ 1994 წელს გადაიღო ბულგარელმა ჟურნალისტმა ცვეტა პასკალევამ. ოპერაცია ბეჭდის სხვადასხვა ფაზის განმავლობაში გადაღებული დოკუმენტური ფილმები დეტალურად აღწერს იმ პერიოდის მოვლენებს.
სქოლიო
კატეგორია:კავკასია კატეგორია:მთიანი ყარაბაღი
წაღკუნქი (არმავირი)
წაღკუნქი (Ծաղկունք) — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 1 338 ადამიანს შეადგენდა, სიმჭიდროვე 351 ადამიანი კმ²-ზე. ფართობი 3.81 კმ²-ია.
რესურსები ინტერნეტში
კატეგორია:არმავირის პროვინციის სოფლები
პოლ ტომას ანდერსონი
პოლ ტომას ანდერსონი (Paul Thomas Anderson დ. 26 ივნისი, 1970) — ამერიკელი კინორეჟისორი, სცენარისტი და პროდიუსერი. რეჟისურით დაინტერესდა ახალგაზრდა ასაკში. მისი ყველაზე შემოსავლიანი ფილმია „და იქნება სისხლი“.
რესურსები ინტერნეტში
კატეგორია:ამერიკელი კინორეჟისორები კატეგორია:დაბადებული 1970 კატეგორია:დაბადებული 26 ივნისი
ფაშაობა
ფაშაობა (Paşaoba) — სოფელი აზერბაიჯანში ყუბა-ხაჩმაზის რეგიონის ყუბის რაიონში. მოსახლეობის რაოდენობა — 993 კაცი.
კატეგორია:ყუბის რაიონის სოფლები
ბელიაკოვკა (ბაშკირეთი)
რაიონულ ცენტრ რაევსკიდან დაშორებულია 49 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 49 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (44%).
სქოლიო
კატეგორია:ალშეევის რაიონის სოფლები
ბაადური
ბაადური, ბერი ბუქნაი ბაადურ — ღვთისშვილი, ღმერთი მორიგის ნასახი (გაჩენილი), გმირი და ნახევრად ღმერთი ქართულ მითოლოგიაში, ერთ-ერთი უძველესი ხატ-სალოცავი, უფლის ნასახთა ბატონი, კოპალას თანამებრძოლი. ეს პატივი წილის ყრით ერგო: ხორციელთა ბატონობა ერეკლეს ერგო, ხატთა - ბერ ბაადურს. მას შემდეგ რაც ერეკლემ ქაჯების ქალს გლეხის ასული ამჯობინა დაკარგა ტახტიც და კაცობაც. ბაადური კვლავინდებურად ძლიერია.
ერთი ცნობით ბაადური წმ. გიორგი უნდა იყოს, მისი კულტი დღემდე შემორჩენია გუდანის წმ. გიორგის ხატს, უძველეს დროში კი საკუთარი სალოცავი ჰქონია სანე-ღელეს მწვერვალზე. მერე საკულტო ადგილს გუდანში გადაუნაცვლებია. სანეს ძველ სალოცავშიც დადიან წელიწადში ერთხელ (ივლისის ბოლო შაბათ-კვირას), მერე გუდანს გადადიან. გუდანის ზემოთ, სანეოზე უფრო ძველი სალოცავია, თუმცა მთავარი ეკლესიები გუდანშია. იქ ჩამოსულა პირველად ციდან ბაადური, იქ უმღერიან ხევსურნი: „საღმრთო ბერო ბაადურო, ადგილის თავ-სვეტის ანგელოზო“. თუ თერგვაულის სახელი ბურუსითაა მოცული, ბაადური უფრო ნათელი სახეა, როგორც „ღვთის ნასახთა უფროსი“, მთელი ხევსურეთის სალოცავი, „ბებერი ხატი“, დევთა და მავნეთა რისხვა, რომელიც შავ ზღვაში ქაჯებს დაუტყვევებიათ. ხალხს თავისი გმირის სახე სიმღერებში შემოუნახავს: „მშვილდ-ქაიბური ბერისა ქუდიელზედა ხვიოდა“.
ჯადოსნური ცხოველები. სად ვიპოვოთ ისინი (ფილმი)
„'''ჯადოსნური ცხოველები. სად ვიპოვოთ ისინი'''“ (Fantastic Beasts and Where to Find Them) — 2016 წლის ფენტეზის ჟანრის მხატვრული ფილმი, გადაღებული რეჟისორ დევიდ იეიტსის მიერ. იგი არის „ჰარი პოტერის“ ფილმების სერიის პირველი დამატებითი ფილმი, ნაწილობრივ ეფუძნება ჯ. კ. როულინგის ამავე სახელწოდების წიგნს და გადაღებულია მწერლის სადებიუტო სცენარის მიხედვით და მისივე პროდიუსერობით.
ფილმში მთავარ როლს ასრულებს ედი რედმეინი, ხოლო მეორეხარისხოვან როლებში არიან კეთრინ უოტერსტონი, დენ ფოგლერი, ელისონ სუდოლი, ეზრა მილერი, სამანთა მორტონი, ჯონ ვოიტი, კარმენ ეჯოგო, რონ პერლმანი და კოლინ ფარელი. „ჯადოსნური ცხოველები. სად ვიპოვოთ ისინი“ არის პირველი „ჯადოსნური ცხოველების“ ფილმების სერიაში და მეცხრე როულინგის ჯადოსნური სამყაროს სერიის ეკრანიზაციებში.
ფილმის პრემიერა გაიმართა ნიუ-იორკში 2016 წლის 10 ნოემბერს. მსოფლიო კინოგაქირავებაში იგი ჩაეშვა 2016 წლის 18 ნოემბერს, 3D, IMAX 4K Laser და სხვა ფორმატებში. კრიტიკოსებისგან და ძირითადი მაყურებლებისგან დადებითი შეფასებებით, „ჯადოსნური ცხოველების“ შემოსავალმა 814 მილიონი აშშ დოლარი შეადგინა და 2016 წლის ყველაზე შემოსავლიანი ფილმების სიის მერვე ადგილზე მოახვედრა. ფილმი ნომინირებული იყო BAFTA-ზე (სხვადასხვა ჯილდოს შორის – საუკეთესო ბრიტანული ფილმის კატეგორიაშიც) და გაიმარჯვა საუკეთესო დიზაინის ნომინაციაში. იგი აგრეთვე ნომინირებული იყო ორ ოსკარზე და გაიმარჯვა საუკეთესო კოსტიუმების დიზაინის კატეგორიაში, იქცა რა როულინგის ნაწარმოების მიხედვით გადაღებულ პირველ ფილმად, რომელსაც ეს ჯილდო მიენიჭა.
სქოლიო
კატეგორია:2016 წლის ფილმები კატეგორია:2016 წლის 3D ფილმები კატეგორია:ამერიკული ფილმები კატეგორია:ამერიკული სათავგადასავლო ფილმები კატეგორია:ამერიკული ფენტეზი ფილმები კატეგორია:ბრიტანული ფილმები კატეგორია:ბრიტანული 3D ფილმები კატეგორია:ბრიტანული სათავგადასავლო ფილმები კატეგორია:ბრიტანული ფენტეზი ფილმები კატეგორია:ფილმები ჯ. კ. როულინგის ნაწარმოებების მიხედვით კატეგორია:ჯეიმზ ნიუტონ ჰოვარდის საუნდტრეკები კატეგორია:დევიდ იეიტსის ფილმები კატეგორია:ფილმები სტივ კლოვესის პროდიუსერობით კატეგორია:Heyday Films-ის ფილმები კატეგორია:IMAX-ის ფილმები კატეგორია:Warner Bros.-ის ფილმები
კაია გერბერი
კაია გერბერი (დ. 3 სექტემბერი, 2001, ლოს-ანჯელესი, კალიფორნია, აშშ) — ამერიკელი მოდელი და მსახიობი. არის სინდი კროუფორდისა და რანდე გერბერის შვილი. კარიერა დაიწყო 2014 წელს და მალევე იქცა მსოფლიოს ერთ-ერთ ყველაზე მოთხოვნად მოდელად. მამამისი იყო ებრაული წარმოშობის. მისი დედა არის გერმანული, ინგლისური, ფრანგული და ებრაული წარმოშობის. კაიას უფროსი ძმა, პრესლი გერბერი აგრეთვე არის მოდელი. მისი სამსახიობო დებიუტი შედგა 2016 წელს, 15 წლის ასაკში, ფილმში „Sister Cities“. 2019 წელს მიიღო მონაწილეობა ფილმში „Burnout“.
რესურსები ინტერნეტში
კატეგორია:დაბადებული 3 სექტემბერი კატეგორია:დაბადებული 2001 კატეგორია:ამერიკელი მოდელები კატეგორია:ამერიკელი მსახიობები
თამარ ივერი
თამარ ივერი (დ. 8 სექტემბერი,1971) — უცხოეთში მოღვაწე ქართველი მომღერალი.
ბიოგრაფია
დაიბადა ქალაქ თბილისში. 1996 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია.
თამარ ივერი ცნობილია, როგორც ქართველი სოპრანო. ის მსოფლიოში აღიარებული ოპერის მომღერალია, რომელიც წლებია საზღვარგარეთ მოღვაწეობს, ცნობილ საოპერო თეატრის სცენებზე გამოდის და დიდი აღიარებითა და პოპულარობით სარგებლობს საზოგადოებასა თუ მსმენელთა წრეებში. თუმცა, მან საქართველოსა თუ საზღვარგარეთ, მხოლოდ თავისი საოპერო ნამღერითა თუ შესრულებით არ დაამახსოვრდა საზოგადოების დიდ ნაწილს თავი. მისმა ჰომოფობიურმა გამონათქვამებმა ლგბტ თემის მიმართ, როდესაც მან უმცირესობათა წარმომადგენლები „ფეკალურ მასებს“ შეადარა, დიდი აჟიოტაჟი და გამოხმაურება გამოიწვია არა მარტო მის სამშობლოში, არამედ მთელს მსოფლიოში. იგი მსოფლიო დონის გაკიცხვის საგნად იქცა და მისი ნათქვამი წლების განმავლობაში არ კარგავდა რეზონანსს. სწორედ, ეს გახდა ერთ-ერთი მთავარი მიზეზი, რატომაც მას ოპერა ავსტრალიამ კონტრაქტი შეუწყვიტა და რამდენიმე გასტროლიც ჩაეშალა.
სწორედ მის სახელს უკავშირდება, ასევე ოპერისა და ბალეტის სამხატვრო ხელმძღვანელის დავით კინწურაშვილის თანამდებობიდან გათავისუფლება. სწორედ, თამარ ივერი ადანაშაულებდა კინწურაშვილს ნეპოტიზმში, არაპროფესიონალიზმსა და კორუფციაში, რის შემდეგადაც მაშინდელა კულტურის მინისტრმა მიხეილ გიორგაძემ ის თანამდებობიდან გაათავისუფლა.
თამარ ივერს ჰყავს მეუღლე და ორი შვილი. მისი მამა, ასევე ოპერის მომღერალი იყო.
აღსანიშნავია, რომ თამარ ივერი ბავშვობიდან მღერის. მისი დებიუტი ბათუმის საოპერო თეატრში შედგა. სადაც, ის სოლო პარტიას ასრულებდა. შემდეგ, იყო დეზდემონას როლი და მისი ნიჭის საერთაშორისო აღიარება. გამოდიოდა ზაქარია ფალიაშვილის სახელობის თბილისის ოპერისა და ბალეტის სცენაზე. იყო ბონის (გერმანიის) და გრაცის (ავსტრიის) საოპერო თეატრების სოლისტი. 2001 წლიდან კოტრაქტით მუშაობს ვენეციის თეატრ „ლა ფენიჩეში“.
აღსანიშნავია, რომ თამარ ივერს აქვს შესრულებული ცნობილი პარტიები, მათ შორის უნდა აღინიშნოს:
2004-2008 წლებში მისი დებიუტები შედგა მეტროპოლიტენ ოპერაში (აშშ) და ჰიუსტონის დიდ საოპერო სცენაზე. ვენის საოპერო თეატრის სცენაზე შესრულებული აქვს მრავალი პარტია. 2014 წელს დააარსა ფონდი „უსაფრთხო საზოგადოება“. ამავე წელს გამართა საქველმოქმედო აქცია ლგბტ თემის მხარდასაჭერად და მათ კიდევ ერთხელ მოუხადა ბოდიში თავისი ჰომოფობიური გამონათქვამის გამო.
თანამშრომლობს ცნობილ დირიჟორებთან, მათ შორის: ლორინ მააზელი, სერ კოლინ დევისი, დანიელ ბარენბოიმი, რიკარდო მუტი, ჯეიმზ ლივაინი, ანტონიო პაპანო, დანიელ ორენი და ფაბიო ლუისი.
რესურსები ინტერნეტში
კატეგორია:ქართველი მომღერლები კატეგორია:დაბადებული 1971 კატეგორია:დაბადებული 8 სექტემბერი
ბროკოლი
ბროკოლი, სატაცურა კომბოსტო (Brassica oleracea var. italica) — კომბოსტოს ნაირსახეობა. ზრდიან საკვებად ვარგისი ყვავილის კვირტისა და ღეროს მისაღებად. მისი წარმოშობის ადგილია აღმოსავლეთ ხმელთაშუაზღვისპირეთი და მცირე აზია; იტალიის ტერიტორიაზე ძველი რომის დროიდან მოჰყავთ, ინგლისსა და აშშ-ში შეტანილია 1700-იან წლებში. შეიცავს დიდი რაოდენობით საკვებ ბოჭკოებს და რიგ მინერალებსა და ვიტამინებს, მ.შ. კალიუმს, ფოლიუმის მჟავას, ვიტამინ A, B1, B2, PP, E, C, და K-ს; საკვებად გამოიყენება როგორც ნედლი სახით, ისე დამუშავებული — აკონსერვებენ, თუშავენ, წვავენ. ნედლი ბროკოლი მუქი მწვანე ფერისაა, აქვს მაგარი ღერო და მჭიდრო კვირტების კონა. ძირითადად კულტივირებულია ჩრდილოეთ ამერიკაში, სამხრეთ ევროპაში, იაპონიაში.
ბროკოლი სწრაფად მზარდი ერთწლოვანი მცენარეა, სიმაღლეში 60–90 სმ-ს აღწევს. სწორადმდგარი და დატოტვილია, აქვს ტყავისებრი ფოთლები, ცენტრალური ღერძისა და ტოტების ბოლოებზე ივითარებს მწვანე ყვავილის კვირტების კონებს. მოსავლის აუღებლობის შემთხვევაში, ეს კვირტები იკეთებენ 4-ფურცლიან ყვითელ ყვავილებს და იძლევიან ჭოტაკებს. იზრდება ზომიერი და გრილი ჰავის პირობებში. მრავლდება თესლით. თესენ უშუალოდ მინდვრებში ან სპეციალურ კვლებში შემდგომი გადარგვისათვის. ბროკოლის თავი (ყვავილედი) 60-დან 150 დღემდე პერიოდში ასრულებს ზრდას, ხანგრძლივობა დამოკიდებულია ჯიშსა და ამინდზე.
ბრკოლის მოყვანისათვის ნიადაგის ტენიანობა 70 % უნდა იყოს, ჰაერისა — 80 %. შედარებით უკეთ უძლებს ყინვასა (-4-დან -7 °С-მდე) და სიცხეს. საუკეთესო ტემპერატურაა 18-დან 22 °С-მდე. სინათლის მოყვარული მცენარეა, რგავენ მზიან ნაკვეთებში. საქართველოს პირობებში ვრცელდება ზღვის დონიდან 2000 მეტრამდე. გავრცელებული ჰიბრიდებია აგასი, ლორდი, მონტერეი, ლინდა, ტონუსი, ფიესტა და სხვ. (სულ 18). სეზონზე შესაძლებელია 2 და მეტი მოსავლის მიღება. ბროკოლის დაავადებები: კილა, ფომოზი, ფუზარიოზული ჭკნობა, ნაცრისფერი სიდამპლე; მავნებლები: კომბოსტოს ხვატარი, კომბოსტოს გაზაფხულის ბუზი, კომბოსტოს ღეროს მალულხორთუმა, კომბოსტოს ბუგრი.
სქოლიო
კატეგორია:კომბოსტო კატეგორია:ბოსტნეული
ამერიკული ოჯახის პერსონაჟების სია
მინი|355x355პქ|სერიალის ძირითადი მსახიობები 2012 წელს, ოქროს გლობუსის დაჯილდოვებაზე
აქ წარმოდგენილია სერიალ „ამერიკული ოჯახის“ პერსონაჟების სია და მათი ზოგადი დახასიათება.
ფილ დანფი
ფილიპ ჰამფრი „ფილ“ დანფი (Phillip Humphrey „phil“ dunphy; მსახ. ტაი ბარელი) — კლერ დანფის (ქალიშვილობაში პრიჩეტი) 15-წლიანი მეუღლე და „მაგარი მამიკო“, როგორც ამას თავის თავს თავად უწოდებს. იგი ძირითადად თავის ცოლზე საუბრობს და ცდილობს სამ შვილთან ურთიერთობის გზების პოვნას. სერიალში იგი მრავალ პერსონაჟს კონკურენტად ევლინება, მაგალითად: ფილი ყოველთვის ამარცხებს თავის ვაჟს კალათბურთში. ხშირ შემთხვევაში იგი ძალიან ინფანტილურია, რის გამოც კლერი მოიხსენიებს, როგორც „ბავშვი, რომელზეც დაქორწინებული ვარ“-ით. შვილების აღსაზრდელად იგი იყენებს თავისი მშობლების მეთოდებს, რაც იმაში გამოიხატება, რომ მათ თანატოლივით უნდა ესაუბროს და მოიქცეს ისე, როგორც მისი მშობლები მოიქცეოდნენ. მარცხნივ|მინი|289x289პქ|ფილის როლის შემსრულებელი, ტაი ბარელი 2014 წელს ფილი პროფესიით უძრავი ქონების აგენტია, რომელიც საქმეში ძალიან თავდაჯერებულია. მან ერთხელ თქვა: „მე შემიძლია ესკიმოსს ბეწვის ქურთუკიც კი მივყიდო“. ფილს აქვს კულროფობიის (კლოუნების შიში) მძიმე შემთხვევა, რაც მაშინ გამომჟღავნდა, როდესაც ლუკის დაბადების დღეზე, მიჩელის წინააღმდეგობის მიუხედავად, კემერონი კლოუნის ფორმით მივიდა. როგორც შემდეგში განიმარტა, ეს შიში მას მას შემდეგ დაეწყო, რაც ტყეში მკვდარი კლოუნი იპოვნა. სერიალში ასევე ჩანს, რომ ფილს უყვარს სახლის შეკეთება, თუმცა კლერის მითითებებს არასოდეს ასრულებს. ამის მაგალითია ის, რომ მთელი სეზონის განმავლობაში კიბეზე ერთი საფეხურია გაფუჭებული, რომელსაც არ აკეთებს, ამასთან ერთად, მან არ მიამაგრა კედელზე წიგნების კარადა, რომელიც მიწისძვრისას კინაღამ ლუკს დაეცა. აღსანიშნავია ისიც, რომ ფილი ხშირად ავლენს სიმპათიას თავისი ცოლის ახალგაზრდა დედინაცვლის, გლორიას მიმართ. თუმცა იგი ამბობს, რომ კლერს არასოდეს უღალატებს, კალათბურთის ჩემპიონატისას მას გლორიამ აკოცა. ცნობილია ისიც, რომ სკოლის პერიოდში ფილი ჩირლიდერი იყო, მისი დაბადების დღე კი 3 აპრილსაა.
ფილ დანფი ყოველთვის ცდილობს, რომ თავის სიმამრს, ჯეი პრიჩეტს თავი მოაწონოს. ამის მიზეზი ისაა, რომ ჯეი რთულად გამოხატავს გრძნობებს, ფილი კი შიშობს, რომ ამის გამო მას ის არ მოსწონს. თუმცაღა ჯეიმ არაერთხელ აღნიშნა, რომ ფილი მისთვის არასასურველი სიძე იყო და მათ ქორწილამდე მისი ტეხასში გაშვებაც სცადა სამუშაოდ. ამის გამო ჯეი მას ხშირად აიგნორებს, რის გამოც ფილი ყველაფერს აკეთებს მისთვის თავის მოსაწონებლად. იგი ამაყობდა, რომ ჯეის დაეხმარა უკაბელო პრინტერის დაყენებაში. მესამე სეზონში იგი ოჯახს უჩვენებს, რომ ოსტატურად შეუძლია ცხენით ჯირითი და თოფის გამოყენება, თუმცა ჯეის გულს მაინც ვერ იგებს.
მწვავე უსიამოვნებებისა და შოკურ მომენტებში, როდესაც ადამიანთა უმეტესობა იბნევა ან ცენზურას არღვევს, ფილი სიტუაციის გამუხტვას სახუმარო ფრაზებით ცდილობს. მისი ხუმრობებიდან ირკვევა, რომ მოსწონს ისტორიული პიროვნება, ჯონ ფილიპ სუზა. აღსანიშნავია ისიც, რომ ფილს არ შეუძლია ადამიანებთან ურთიერთობის გაწყვეტა. ეს პირველად მაშინ გამოვლინდა, როდესაც ვერ შეძლო მიჩელის სამსახურიდან გაშვება, რასაც მოჰყვა იმ ფაქტის გამოაშკარავება, რომ მას ოცი წლის წინ კლერთან დაშორება უნდოდა, თუმცა ვერ შეძლო და ბოლოს ცოლადაც შეირთო.
კლერ დანფი
კლერ მელინდა დანფი (Claire Melinda Dunphy, ქალიშვილობის გვარია პრიჩეტი (Pritchett); მსახ. ჯულია ბოუენი) — ფილ დანფის მეუღლე, ჯეი პრიჩეტის ქალიშვილი, მიჩელის უფროსი და, გლორიას გერი, მენისა და ჯოის ნახევარდა, დანფების ოჯახის დიასახლისი და სამი რადიკალურად განსხვავებული ბავშვის დედა. გათხოვებამდე იგი საკმაოდ ურჩი შვილი იყო და წლების განმავლობაში ეხვეოდა სხვადასხვა პრობლემაში. აღსანიშნავია, რომ მისი შვილებიც, განსაკუთრებით კი ჰეილი, იგივე შეცდომებს უშვებს, რომელთაც კლერი ახალგაზრდობაში უშვებდა. ხშირ შემთხვევაში სტრესის გამო წყობიდან გამოდის და მთელს ოჯახს ეჩხუბება, თუმცა საბოლოოდ მოსიყვარულე და მზრუნველ დედად რჩება. როდესაც სჭირდება, იგი კარგად იყენებს ჰეილის თავისუფალ და უპასუხისმგებლო, ალექსის ადვილად სამართავ და ლუკის მგრძნობიარე ხასიათს. აღსანიშნავია, რომ კლერს საკმაოდ ხშირად აღიზიანებს თავისი ქმრის, ფილის თვისებები. მარცხნივ|მინი|294x294პქ|კლერის როლის შემსრულებელი, ჯულია ბოუენი 2014 წელს კლერი ერთობ აზარტული და კონკურენტუნარიანია, განსაკუთრებით მაშინ, როდესაც მართალია. იგი ძალიან მკაცრი და სისუფთავის მოყვარულია. კემერონი და მიჩელი მას გამოცდილ მშობლად აღიქვამენ, ამიტომაც არაერთხელ მიმართეს რჩევისთვის. კლერს განსაკუთრებულად მოსწონს სირბილი და კითხვა. მას ასევე საოცრად უყვარს ჰელოუინის დღესასწაული და მისთვის ყოველთვის ცდილობს, რომ კარგად მოემზადოს. ეპიზოდში „საშინელებათა სახლი“ ირკვევა, რომ მეზობლებს კლერის რეალისტური საშიში დეკორაციების ეშინიათ, რის გამოც თავს არიდებენ. აღსანიშნავია, რომ კლერი ოჯახის ყველაზე აქტიური წევრია და უყვარს ორგანიზაციული საქმეების კეთება. როდესაც მას ყოფილი თანამშრომელი სტუმრობს ირკვევა, რომ კლერს წარმატებული კარიერა ჰქონდა სასტუმროების ქსელის მენეჯერის პოზიციაზე, თუმცა ქორწინებისა და ჰეილიზე დაორსულების გამო სამსახურიდან წამოვიდა. მოგვიანებით იგი უკმაყოფილებას გამოთქვამს სამსახურის მიტოვების გამო, რაც მისი ყოფილი თანამშრომლის წარმატების დანახვამ განაპირობა, თუმცა საბოლოოდ ხვდება, რომ მისთვის ოჯახი უფრო პრიორიტეტულია.
კლერი პერფექციონისტია. ამასთან დაკავშირებით ფილმა განაცხადა: „როდესაც ყველა დანარჩენი სილამაზეს ხედავს, ის უმცირეს შეცდომას უყურებს“. სერიალიდან ისიც ირკვევა, რომ მას არ გამოსდის საჩუქრების შერჩევა. ეს მაშინ გამოჩნდა, როდესაც ფილმა ქორწინების წლისთავზე მას ძვირფასი სამაჯური აჩუქა, კლერმა კი მას ხუთი უფასო ჩახუტების კუპონი მისცა, რითაც დიდად ამაყობდა.
გარდა ღვიძლი (მიჩელი) და ნახევარ (ჯოი) ძმებისა, კლერს მამის მეორე ქორწინებიდან კიდევ ერთი ძმა ჰყავს მენი დელგადოს სახით, რომელიც მისი სისხლისმიერი ძმა არაა და მხოლოდ მისი დედინაცვლის შვილია, თანაც მისი შვილების ტოლია, თუმცა კლერი მას კარგად უგებს. აღსანიშნავია, რომ მას არ მოსწონდა გლორია, რის გამოც როგორც ირკვევა კლერმა საემიგრაციო სამსახურშიც დარეკა და მისი გადეპორტება სცადა, მაგრამ საბოლოოდ მას დაუახლოვდა. მიუხედავად ამისა, კლერს მისი ლამაზი ფორმების ყოველთვის შურს, რასაც არაერთხელ გამოხატავს. ამის გამო მას ძალიან გაუხარდა, როდესაც გაიგო, რომ გლორია ორსულად იყო, რადგან იმედოვნებდა, რომ ფიგურა დაერღვეოდა, თუმცა უშედეგოდ. აღსანიშნავია ისიც, რომ კლერი გლორიას დედასთან უფრო ახლოსაა, ვიდრე საკუთართან.
ჰეილი დანფი
ჰეილი გვენდოლინ დანფი მარშალი (Haley Gwendolyn Dunphy Marshall; მსახ. სარა ჰილანდი) — კლერ და ფილ დანფების უფროსი და დაქორწინებული ქალიშვილი, რომელიც განასახიერებს სტერეოტიპულ ამერიკელ თინეიჯერს. ჰეილი დაიბადა 1993 წლის 10 დეკემბერს. სერიალის დასაწყისში იგი სოფომორის სკოლაში სწავლობს. სერიალში ჰეილი გამოყვანილია, როგორც ფლირტის მოყვარული გოგონა, რომელიც სოციალურ ურთიერთობებს უფრო მეტ დროს უთმობს, ვიდრე განათლებას. იგი გულუბრყვილოა, განსაკუთრებით მაშინ, როცა საქმე მშობლებთან კამათს ეხება. ამასთან ერთად, იგი ზოგჯერ საოცარ გამჭრიახობასა და ეშმაკობას ავლენს, მაგალითად მაშინ, როდესაც საპონს ტელეფონის ფორმა მისცა, რათა ოჯახურ შეჯიბრში მოეგო, რომლის მიხედვითაც ვინც ყველაზე დიდ ხანს გაძლებდა ტექნიკის გარეშე მანქანას უყიდდნენ, ჰეილიმ კი მოიტყუა, რომ ტელეფონზე საუბრობდა, რის გამოც ფილი დანებდა, საბოლოოდ კი აღმოჩნდა, რომ ჰეილიმ საპონს მისცა ტელეფონის ფორმა და ყველა მოატყუა. მარცხნივ|მინი|294x294პქ|ჰეილის როლის შემსრულებელი, ჰანა ჰილანდი 2015 წელს ჰეილის ახლო ურთიერთობა აქვს მამასთან, რომელსაც განსაკუთრებით მაშინ დაუახლოვდა, როცა ფილმა მისი და დილანის ურთიერთობას დაუჭირა მხარი, განსხვავებით კლერისგან, რომელიც გამუდმებით ცდილობს წყვილის დაშორებას. როგორც მესამე სეზონში გამოჩნდა, ჰეილიმ ქალწულობა სწორედ დილანთან დაკარგა. იგი სკოლაში პოპულარობით სარგებლობს და მოსწონს თავისი სოციალური სტატუსი. ის საკმაოდ აქტიური თინეიჯერია და აქვს სექსუალური ცხოვრებაც, რაც მისი და მშობლების ურთიერთობაში ხშირად იწვევს უხერხულობას. ჰეილი ფიქრობდა დილანთან ერთად გადასვლაზე, თუმცა საბოლოოდ კოლეჯში წავიდა. მეოთხე სეზონში ჰეილის კანონის დარღვევის გამო კოლეჯიდან აძევებენ, რის გამოც იგი მშობლიურ სახლს უბრუნდება. ამ დროს იგი ხსნის მოდის ბლოგს და ბიზნესისა და ფოტოგრაფიის შესასწავლად შედის საზოგადოებრივ კოლეჯში. საბოლოოდ იგი კარგი ფოტოგრაფი ხდება და გამოფენასაც აწყობს, რომელზეც მისი ნამუშევრები იყიდება. მეექვსე სეზონში იგი მუშაობას იწყებს დიზაინერ სინკლერის ასისტენტად. მეცხრე სეზონიდან იგი კომპანია ნერპში იწყებს მუშაობას.
მთელი მეექვსე სეზონის განმავლობაში ჰეილი ცდილობს ენდისთან (მისი ნახევარბიძის ძიძა) დაახლოვებას. უკვე ეპიზოდში „თეთრი შობა“ ჰეილი და ენდი ურთიერთობას იწყებენ. მეშვიდე სეზონის დასასრულს ენდიმ მას მის მშობლიურ ქალაქ იუტაში გადასვლა და იქ მუშაობა შესთავაზა, თუმცა ჰეილი უარს ამბობს და ისინი შორდებიან. როდესაც იგი ენდის აეროპორტში აცილებს, ჰეილი აღიარებს, რომ ის იყო პირველი კაცი, რომელიც მას „მართლა უყვარდა“. ამის შემდეგ იგი ურთიერთობას იწყებს სინოპტიკოს რაინერ შაინთან, თუმცა იმავე სეზონში შორდება. მეცხრე სეზონის მეცამეტე ეპიზოდიდან იგი ურთიერთობას იწყებს ალექსის ასტროფიზიკის მასწავლებელ ერვინ ფენერმანთან. მეათე სეზონიდან სერიალში განქორწინებული დილანი ბრუნდება, რომელიც აღიარებს, რომ კვლავ ჰეილი უყვარს. იმავე სეზონის მეოთხე ეპიზოდში ჰეილი საბოლოოდ გადაწყვეტს, რომ დილანი უყვარს და მას აღარ დაშორდება.
ეპიზოდში „ქათამმა გზა გადაკვეთა?“ ჰეილი აღმოაჩენს, რომ დილანისგან ორსულადაა, რის შემდეგაც ისინი ქორწინდებიან, საბოლოოდ კი იგი მისგან ტყუპებს: პოპისა და ჯორჯს აჩენს.
ალექს დანფი
ალექსანდრა ანასტასია „ალექს“ დანფი (Alexandra Anastasia "Alex" Dunphy; მსახ. არიელ უინტერი) — კლერ და ფილ დანფების შუათანა ქალიშვილი, რომელიც სერიალის დასაწყისში თითქმის 13 წლისაა, მეხუთე სეზონში კი 16 წლის ხდება. მისი პერსონაჟი სწავლაზე ორიენტირებული, თუმცა მაინც მიმზიდველია. ალექსი და-ძმებს შორის ყველაზე ჭკვიანი და ჰეილის აბსოლუტური ანტიპოტია. იგი ერთობ განათლებულია და ყოველთვის უფრო სწავლაზე ფიქრობს, ვიდრე მეგობრების შეძენაზე, სოციალურ ცხოვრებასა და ბიჭებზე. როგორც ზედაპირული დისა და მოსულელო ძმის შუათანა და, ალექსი ხშირად ცდილობს მათ გასულელებას, რაც ძალიან მოსწონს. იგი ყოველთვის სარგებლობს მათი გულუბრყვილობით და ცდილობს სისულელეები გააკეთებინოთ, მაგალითად: პირველ სეზონში ალექსი და-ძმას არწმუნებს, რომ დამჯდარი ელემენტი თმაზე ხახუნით დაიტენება და ისინიც დაუყოვნებლივ ცდილობენ ამ „ტექნიკის“ გამოყენებას. მან ასევე დაარწმუნა ლუკი, რომ კლერი დედამისი არ იყო და რეალურად იგი ფილს ძველი შეყვარებულისაგან ჰყავდა, რომელიც მის წასაყვანად მოდიოდა. ასევე ალექსმა მოატყუა ლუკი, რომ ჯეი მალე მოკვდებოდა. მარცხნივ|მინი|292x292პქ|ალექსის როლის შემსრულებელი, არიელ უინტერი 2015 წელს როგორც სტერეოტიპული წინდახედული ბავშვის გასახიერება, ალექსი სხვებთან შედარებით თავისი ინტელექტის გამო უპირატესობას გრძნობს, რასაც გამუდმებით უჩვენებს ყველას. იგი ყოველთვის ცდილობს პრივილეგიების მოპოვებას, რაზეც ისიც მეტყველებს, რომ ჩელოზე დაკვრა ისწავლა, რადგან ჩელოზე უფრო დიდი მოთხოვნაა ვიდრე ვიოლინოზე, ამიტომაც სკოლის ორკესტრში მოხვედრის უფრო დიდი შანსი ექნებოდა. მიუხედავად იმისა, რომ იგი ზოგჯერ თავს თანატოლებისგან იზოლირებულად გრძნობს (ერთხელ მშობლებს მწუხარებით უთხრა: „მე მეგობრები არ მყავს“), სკოლაში მსგავსი ბავშვები ჰყავს შემოკრებილი, რომლებიც მას აკერპებენ. მიუხედავად ამისა, იგი ხშირად იღებს რჩევებს ჰეილისგან, რადგან იგი უკეთ ერკვევა სოციალურ ურთიერთობებში. სწორედ დის გავლენით შეცვალა მან სკოლის დამამთავრებელ საღამოზე გამოსასვლელი სიტყვა. მესამე სეზონში იგი დისტანციურ ურთიერთობაში იმყოფებოდა ვაიომინგში მცხოვრებ ბიჭთან, რომელიც ინტერნეტით გაიცნო. შემდეგ სეზონში ისინი ერთმანეთს შეხვდნენ, თუმცა იგი გეი აღმოჩნდა, თუმცა თავად მან ამის შესახებ არ იცოდა.
როგორც გაირკვა ალექსს ძალიან ცოტა ძილი ჰყოფნის, რაც მაშინ გამომჟღვნდა, როდესაც მთელი ღამის ნათევი კვლავ საოცარ ენერგიაზე იყო და თავის სამხატვრო პროექტზე ფიქრობდა. ეპიზოდში „გატეხილი გული“ გაირკვა, რომ ალექსი ჰემოფობია (ადამიანი, რომელსაც სისხლის ეშინია). მეხუთე სეზონიდან იგი სათვალეების ტარებას იწყებს. მეექვსე სეზონიდან იგი სწავლის გასაგრძელებლად საუკეთესო კოლეჯს ეძებს, რათა მალე ჩაირიცხოს და „ოჯახს თავი დააღწიოს“. ალექსი ჰარვარდის უნივერსიტეტში არ მიიღეს, თუმცა კალტექში ჩაირიცხა, სადაც მეშვიდე სეზონიდან სწავლობს. საბოლოოდ ირკვევა, რომ აქ იგი სენჯეი პატელს ხვდებოდა, თუმცა როდესაც ეს ამბავი გასაჯაროვდა, უკვე დაშორებულები იყვნენ.
მერვე სეზონში ალექსი ურთიერთობას იწყებს ბენთან, რომელიც ბაბუამისის კომპანია „პრიჩეტის კარადები და ჟალუზები“-ში მუშაობს. მოგვიანებით იგი მასაც შორდება. იმავე სეზონის მეცხრე სერიაში იგი მეხანძრე ბილს ხვდება, რომელმაც იგი დაწვას გადაარჩინა. მიუხედავად იმისა, რომ იგი სიმპათიური და ათლეტური იყო, ალექსი მას შორდება, რადგან ის საკმარისად განათლებული არ იყო მისთვის.
ლუკ დანფი
ლუკას ფილიპ „ლუკ“ დანფი (Lucas Philip "Luck" Dunphy; მსახ. ნოლან გაუდი) — კლერ და ფილ დანფების ნაბოლარა, მესამე შვილი და ერთადერთი ვაჟი, რომელიც ყოველთვის იმას აკეთებს, რაც მოსწონს. მას სახელი დიდი ბაბუის, ლუკასის (დედამისის დედის, დიდი პრიჩეტის მამა) პატივსაცემად დაარქვეს. წინდაუხედავი ხასიათის გამო ხშირად ეხვევა პრობლემებში, მაგალითად: ერთხელ თავის დას შემთხვევით სათამშო თოფიდან ტყვია მოარტყა, რისთვისაც ანალოგიურად დაისაჯა. მას სკოლაში მენისთან კონფლიქტიც ჰქონდა, რა დროსაც დაუფიქრებლად წამოისროლა დედისგან განაგონი ფრაზა და მენის დედას, გლორიას „ოქროზე მონადირე“ უწოდა, რაც შემდეგში კლერსა და გლორიას შორის უთანხმოებაში გადაიზარდა. ლუკს უყვარს თამაში და როგორც ბავშვების უმეტესობას, ხშირად არ ესმის, თუ რა შედეგი შეიძლება მოჰყვეს მის ქმედებას, რის გამოც არც თუ ისე იშვიათად აქვს პრობლემები. მარცხნივ|მინი|292x292პქ|ლუკის როლის შემსრულებელი, ნოლან გაუდი 2015 წელს ლუკს ასევე მრავალი კითხვა აწუხებს, რომლებიც საეჭვო ქმედებებისაკენ უბიძგებენ, მაგალითად: ბისერში თავის გაჭედვა, თავზე ყუთის ჩამოცმა, ტრამპლინზე გადახტომა და ა.შ. ორივე მშობელი თანხმდება, რომ მათ „ბურთი დაუვარდათ“ (მეტაფორულად ნიშნავს, რომ შეცდომა დაუშვეს) ლუკის აღზრდისას. რამდენჯერმე ოჯახის სხვადასხვა წევრმა მის გონებაჩამორჩენილობაზეც იეჭვა, რაზეც ისიც მეტყველებს, რომ იგი ხუთ წლამდე საფენებით დადიოდა. ფილმა ერთხელ კლერს უთხრა, რომ ლუკს ყველაზე სულელ ბავშვად მიიჩნევდა, თუმცა შემდეგ კლერის მოსაზრებას დაეთანხმა, რომლის მიხედვითაც ჰეილი უფრო სულელი იყო, ვიდრე ლუკი.